**TEHNISKĀ SPECIFIKĀCIJA**

*Žalūziju piegāde, uzstādīšana, remonts un tīrīšana*

**1. Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk tekstā – Pasūtītājs).

**2. Iepirkuma priekšmets:** Pretendents saskaņā ar tehniskās specifikācijas noteikumiem apņemas ar saviem spēkiem, personālu, darba rīkiem, iekārtām un materiāliem veikt žalūziju piegādi un uzstādīšanu, remontu, tīrīšanu RP SIA „Rīgas satiksme” objektos, atbilstoši Pretendenta un RP SIA „Rīgas satiksme” pilnvaroto personu rakstiski saskaņotiem pasūtījumiem un specifikācijām (turpmāk tekstā – pakalpojums).

**3. Pakalpojuma sniegšanas periods –** 24 mēneši.

**4. Pakalpojuma sniegšanas vieta un laiks**: pakalpojums sniedzams pēc nepieciešamības jebkura RPSIA “Rīgas satiksme” objektā Rīgas pilsētas teritorijā

**5. PAKALPOJUMA SNIEGŠANAS PROCESS**

1. Katru Pakalpojuma pasūtījumu veic RP SIA „Rīgas satiksme” pilnvarotā persona, elektroniski nosūtot e-pastu Izpildītājam, saskaņojot tā apjomu atbilstoši finanšu piedāvājuma noteiktiem izcenojumiem.
2. **Reaģēšanas laiki uz Pasūtītāja pārstāvja pieteikumiem.**

Uz Pasūtītāja pilnvarotās personas iesniegto pasūtījumu Izpildītājs reaģē – ne vēlāk kā 2 darba dienas laikā pēc pasūtījuma saņemšanas, sazinoties ar Pasūtītāja pilnvaroto personu.

1. Pirms veikt Pakalpojumu, Izpildītājs vienojas (elektroniski e-pasta sarakstē) ar Pasūtītāju par pakalpojuma veikšanas laiku, sazinoties ar RP SIA „Rīgas satiksme” pilnvaroto personu.
2. Pirms veikt Pakalpojumu, Izpildītājam ir nepieciešams precizēt mērījumus objektā, lai nodrošinātu savlaicīgu, kvalitatīvu un atbilstošu pakalpojuma izpildi.
3. Izpildītājs nodrošina Tehniskā specifikācijā norādīto pakalpojumu izpildi, atbilstošā apjomā un kvalitātē (saskaņā ar līgumam pievienoto tehnisko piedāvājumu) un nododot Pasūtītājam kvalitatīvi un droši sniegto Pakalpojumu.
4. Izpildītājs ir atbildīgs par saudzīgu un kvalitatīvu Pakalpojuma veikšanu, lai Pakalpojuma veikšanas rezultātā netiktu bojāta telpu apdare. Gadījumā, ja telpu apdare tiek bojāta (grīdas, sienu, griestu skrāpējumi, bojāts krāsojums, nekvalitatīvi veikti urbumi u.c.), bojājumu novēršanu Izpildītājs sedz par saviem līdzekļiem, nodrošinot apdares atjaunošanu sākotnējā kvalitātē.
5. Žalūziju uzmērīšanas darbus Izpildītājs veic 3 darba dienu laikā no pasūtījuma saņemšanas dienas.
6. Pakalpojuma izpildes termiņš - 10 (desmit) darba dienas no tehniskās specifikācijas saskaņošanas dienas.
7. Konstatēto žalūziju bojājumu, defektu novēršana - 3 (trīs) darba dienu laikā no pasūtījuma saņemšanas dienas. Ja objektīvu iemeslu dēļ, bojājumu novēršanai būs nepieciešams ilgāks laiks, rakstiski tiek saskaņots cits Izpildītāja ierašanās laiks un bojājuma novēršana.
8. Izpildītājs saviem spēkiem un ar saviem līdzekļiem veic nolietoto/nomaināmo žalūziju atbilstošu utilizāciju.
9. Cenas, kuras Izpildītājs ir norādījis Finanšu piedāvājumā, var tikt koriģētas vienu reizi gadā – ne ātrāk kā 12 mēnešus pēc līguma spēkā stāšanās datuma**.**
10. **Izpildītāja atbildība un garantijas.** Garantijas termiņš jaunām žalūzijām 2 (divi) gadi no uzstādīšanas dienas. Garantijas laikā Piegādātājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ.
11. **Pakalpojuma apmaksas kārtība.** par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu. Par samaksas dienu uzskatāms bankas atzīmes datums Pasūtītāja maksājuma uzdevumā.

**Pielikumā:** Tehniskā specifikācija – piedāvājuma forma (MS Excel)